CELEX: 31981R1553
Language: el
Date: 1981-06-10 00:00:00
Title: Κανονισμός (ΕΟΚ) αριθ. 1553/81 τής Επιτροπής τής 10ης Ιουνίου 1981 περί τροποποιήσεως τού κανονισμού (ΕΟΚ) αριθ. 2666/80 «περί ειδικών λεπτομερειών εφαρμογής τού καθεστώτος τών πιστοποιητικών εισαγωγής καί εξαγωγής στόν τομέα προβείου καί αιγείου κρέατος»

Avis juridique important

|

31981R1553

Κανονισμός (ΕΟΚ) αριθ. 1553/81 τής Επιτροπής τής 10ης Ιουνίου 1981 περί τροποποιήσεως τού κανονισμού (ΕΟΚ) αριθ. 2666/80 «περί ειδικών λεπτομερειών εφαρμογής τού καθεστώτος τών πιστοποιητικών εισαγωγής καί εξαγωγής στόν τομέα προβείου καί αιγείου κρέατος»  

Επίσημη Εφημερίδα αριθ. L 152 της 11/06/1981 σ. 0022

***** ΚΑΝΟΝΙΣΜΟΣ (ΕΟΚ) αριθ. 1553/81 ΤΗΣ ΕΠΙΤΡΟΠΗΣ  της 10ης Ιουνίου 1981  περί τροποποιήσεως του κανονισμού (ΕΟΚ) αριθ. 2666/80 «περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα προβείου και αιγείου κρέατος»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί οργανώσεως κοινής αγοράς στον τομέα κρεάτων προβατοειδών και αιγοειδών (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2), και ιδίως το άρθρο 16 παράγραφος 2,  Εκτιμώντας:  ότι οι διατάξεις του άρθρου 2α του κανονισμού (ΕΟΚ) αριθ. 2666/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3101/80 (4), αποβλέπουν στα προϊόντα που αναφέρονται στο άρθρο 1 δεύτερο εδάφιο του εν λόγω κανονισμού· ότι το άρθρο αυτό 1 δεύτερο εδάφιο αφορά προϊόντα καταγωγής ορισμένων τρίτων χωρών· ότι ο πίνακας των τρίτων χωρών που απολαύουν των ειδικών καθεστώτων έχει διευρυνθεί· ότι πρέπει να τροποποιηθεί το άρθρο 2α του κανονισμού (ΕΟΚ) αριθ. 2666/80, προβλέποντας ότι το μέτρο που περιλαμβάνεται στο άρθρο αυτό εφαρμόζεται για τα προϊόντα που υπάγονται στις διακρίσεις 01.04 Β και 02.01 Α IV του Κοινού Δασμολογίου ανεξάρτητα από την καταγωγή των προϊόντων αυτών·  ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Προβατοειδών - Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 2α του κανονισμού (ΕΟΚ) αριθ. 2666/80 αντικαθίσταται με το εξής κείμενο:  «Άρθρο 2α  Οι διατάξεις του άρθρου 5 παράγραφος 1 τρίτη περίπτωση του κανονισμού (ΕΟΚ) αριθ. 3183/80 (1) δεν είναι εφαρμόσιμες στις εισαγωγές προϊόντων που υπάγονται στις διακρίσεις 01.04 Β και 02.01 Α IV του Κοινού Δασμολογίου.  (1) ΕΕ αριθ. L 338 της 13. 12. 1980, σ. 1.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 4. 4. 1981, σ. 26.  (3) ΕΕ αριθ. L 276 της 20. 10. 1980, σ. 36.  (4) ΕΕ αριθ. L 324 της 29. 11. 1980, σ. 59.